29. november 2012

**Kære forældre i 6. klasse**

Vi skal i det næste stykke tid arbejde med kapitlet Tegning. Eleverne skal i denne periode lære om:

* **Arbejdstegning og isometrisk tegning.** Tegning af genstande fra siden, forfra og oppefra samt på isometrisk papir.
* **Perspektivtegning.** Frø - og fugleperspektiv samt 1- og 2-punktsperspektiv.
* **Ligedannede figurer.** Måling og beregning for at afgøre om figurer er kongruente eller ligedannede. Konstruktion af ligedannede figurer.
* **Målestoksforhold.** Beregning med og af målestoksforhold mellem forstørrede eller formindskede tegninger.
* **Konstruktion.** Konstruktion ud fra skitser med mål samt konstruktion af regulære polygoner og stjerner.

I kan hjælpe jeres barn godt på vej derhjemme ved hjælp af en eller flere af nedenstående aktiviteter.

**Aktiviteter og spil fra bogen:**

Følgende aktiviteter/spil kan med fordel gentages derhjemme, når eleverne har arbejdet med dem i skolen.

|  |  |  |
| --- | --- | --- |
| Side 48  | Opgave 1 | **Biavl og arbejdstegninger**Tegn på skift forskellige genstande forfra, fra siden og fra oven. Gæt ud fra tegningerne, hvilke genstande, der er tegnet. |
| Side 48  | Opgave 2 | **Tegn to og to**Tegn hinanden fra forskellige vinkler. |
| Side 55  | Opgave 20 | **Tegn i passende målestoksforhold**Tegn fx et værelse, et fodaftryk eller en blomst i et passende målestoksforhold. |
| Side 55 | Opgave 22 | **Bornholm rundt**Brug fx ludobrikker eller lignende til at rykke rundt med på spillepladen. |

**Andre aktiviteter:**

**Lav kollager.** Find og klip fotos ud fra reklamer, ugeblade, aviser eller lignende. Sorter dem i to bunker – fotos der er taget i frøperspektiv og fotos der er taget i fugleperspektiv. Lav en kollage med fotos af hver type. Se evt. side 50.

**Ligedannede figurer fra hverdagen.** Find forskellige rektangler med samme typeform hjemme fx en dør, vindue, fjernsyn, kommodeskuffe. Undersøg om nogle af dem er ligedannede.

**Kortlæsning.** Kig i atlas, krakkort eller lignende. Find forskellige afstande på kortene ud fra målestoksforholdet.

**Løberuter.** Find via hjemmesider fx [www.iform.dk](http://www.iform.dk). Tegn en rute i nærheden af, hvor du bor på fx 1 km, 5 km eller

10 km. Mål ruterne på kortet med en lineal og beregn målestoksforholdet.

**Tegn og undersøg stjerner**. Konstruer fx 4-, 5-, 6- eller flertakkede stjerner. Klip dem ud og lav en uro. Læs bogen ”Tegn stjerner” af Pernille Pind. På nettet kan også søges på ”konstruer stjerner” eller stars and nrich, hvor der findes sjove stjerner, man kan eksperimentere med. Se fx www.nrich.maths.org/2669.

God fornøjelse og med venlig hilsen

Skriv dit navn her...